PELLON KUNTA

KUNNANHALLITUS 21.11.2013

Kunnantie 4

95700 PELLO

ASIA: TYÖNANTAJAN ESITYS SAIRAUSPOISSAOLO KÄYTÄNTÖJEN

 MUUTTAMISESTA 1.1.2014

1. Luotettavat lähteet kertovat, että työnantaja uudistaa sairauspoissaolon ilmoitusmenettelyä ja ehdottaa, että  1. sairauspoissolopäivästä pitäisi olla lääkärin todistus.

Onko kunnanhallituksessa pohdittu tai otettu selvää muutoksen käytännön seuraamuksista, mitä asia käytännössä maksaa ja tarkoittaa? Kuinka muutos kuormittaa lääkäreiden vastaanottoa, työllistää poliklinikan ajanvarausta ts. kunnan omia työntekijöitä. Työntekijät eivät jää sairastuessaan palkattomalle vapaalle vaan hakeutuvat lääkärin vastaanotolle. Toinen näkökulma asiaan on, että voiko esim. mahataudissa lähteä vastaanotolle, jolloin mahdollisesti tartuttaa muut vastaanotolle menevät potilaat ja hoitohenkilökunnan. Influenssakausi sattuu joka vuodelle, ja oireet saattavat olla niin rajut, että on todistetusti työkyvytön.

Sos. ja terveydenhuollossa on työpaikkoja, mihin ei oikeasti voi sairaana mennä, työnantaja kieltää. Vrt. ei myöskään kuntoutukseen oteta mahatautista kuntoutujaa.

2) Pellon kunnassa on Varhaisen puuttumisen malli

Esimiesten haaviin jää "väärinkäyttäjät", jos sellaista epäillään. Titania –työvuorosuunnittelu –ohjelma kertoo kaiken.

1. Ehdotuksia

Pellon kunnan työntekijöiden keski-ikä on korkea;
Henkilöstökertomus (v 2012);   yli 55 -vuotiaita  on  100 ;  45-54 -vuotiaita on 109. Suurin osa työntekijöistä tulee ”pää kainalossa töihin”, työmoraali on korkea.

Sairauslomat (v 2012) 13,73 pv/hlö: Tähän lukuun sisältyy myös pitkiä lomia/ vakavia sairastumisia ja kuolemaan johtavia sairauksia. Pellon kunnassa on lyhytaikaisiin sairauslomiin puuttumismalli. Ne, jotka rumentavat tilastoa ovat siis pitkät poissaolot, vakavat sairaudet.

Sairaslomien lukumäärä/ hlö ei ole korkea, jos verrataan valtakunnan tasoon:  (Kunta 10, 2009). Samasta tilastosta voi nähdä myös ketkä sairastavat.

Tarvitaan aktiivista varhaista tukea, ei puuttumista: selvitetään viipymättä toistuvien poissaolojen syyt. Kemin malli(uutisointi 20.11.13 alueuutisissa), jolla saatiin lyhyet sairauslomat vähenemään.

Esimiehet tietänevät tarkan lukumäärän oletetuista ”väärinkäyttäjistä”, jos sellaisia epäillään olevan => toimintaohjeet tarkistetaan ja tähän  pieneen ryhmään voidaan puuttua jo olemassa olevalla mallilla.

Tuottavampi säästöjen kohde on todennäköisesti etsiä keinoja, millä vähennetään VARHE maksujen määrää. Eläkeasiamies ja palkanlaskija tietävät tästä enemmän, paljonko niillä voitaisiin saada säästöjä.

Jos sairauspäivien lukumäärä on selvästi nousujohteinen, tehdään selvitys työn kuormittavuus-tekijöistä suhteessa työntekijän työkykyyn. Selvitetään työnkiertomahdollisuus, kevyemi työ jne. Kun työkyky on alentunut 2/5 on työntekijällä mahdollisuus hakea osatyökyvyttömyyseläkettä. Osa-aikatyössä/ osatyökyvyttömänä jatkaminen työssä on kunnalle paljon edullisempaa kuin pitää vajaakuntoisia työntekijöitä kokoaikatyössä, josta seuraa toistuvia sairauslomia, ja ennenaikaisia työkyvyttömyyseläkkeitä, jotka ovat kalliita kunnalle (VARHE –maksut ym.)

Pellon nykyinen ohjeistus ja ilmoitus lyhytaikaisissa sairauspoissaoloissa on yleisesti käytössä kaikissa kunnissa ja kaupungeissa.

Pellossa 21.11.2013

Taina Kivilompolo

Plm, henkilöstön edustaja, joka on saanut paljon yhteydenottoja asian johdosta

